Britaniyada chop etiladigan The Independent gazetasining yozishicha, Turkiyadagi harbiy davlat to‘ntarishiga urinishdan so‘ng, prezident Erdo‘g‘on tomonidan mamlakatda olib borilayotgan keng qamrovli tozalash ishlari natijasida, 58 mingdan ortiq inson ishidan bo‘shatilgan yoki chetlatilgan. Harbiylar, politsiya xodimlari, sudyalar, ta’lim muassasalari hamda davlat xizmatchilari shular jumlasidan. Avvalroq, Turkiya mudofaa vazirligi barcha harbiy hakam va prokurorlarni o‘z vazifasidan ozod etganini e’lon qilgandi.